Virallinen lehti nro C 195 , 22/06/1998 s. 0020



A4-0190/98 Ehdotus neuvoston direktiiviksi moottoriajoneuvojen ja niiden perävaunujen rekisteröintiasiakirjoista (KOM(97)0248 - C4-0423/97 - 97/0150(SYN)) Ehdotus hyväksyttiin seuraavin tarkistuksin: (Tarkistus 1) Johdanto-osan 8 a kappale (uusi) >Alkuperäinen teksti> >EP:n äänestyksessä hyväksytty teksti> tämä ehdotus on ensimmäinen askel kohti täydellisempää yhdenmukaistamista, jolla helpotetaan jäsenvaltioiden hallintojen toimintaa ja vahvistetaan kansalaisen hallinnollista ja oikeudellista asemaa toisessa jäsenvaltiossa, (Tarkistus 2) Johdanto-osan 8 b kappale (uusi) >Alkuperäinen teksti> >EP:n äänestyksessä hyväksytty teksti> ponnisteluja sellaisten ajoneuvoihin liittyvien petosten torjumiseksi, jotka vaikeuttavat huomattavasti vuosittain miljoonien kansalaisten elämää sekä välittömästi että välillisesti ja jotka ovat lisääntyneet useissa jäsenvaltioissa, helpotetaan huomattavasti rekisteröintiasiakirjaan sisältyvillä petosten vastaisilla määräyksillä, sanotun kuitenkaan rajoittamatta korjausten ja muutosten toteuttamista, (Tarkistus 3) 8 artiklan 1 kohta >Alkuperäinen teksti> 1. Kuultuaan komissiota jäsenvaltioiden on ennen 1 päivää heinäkuuta 1998 annettava ne lait, asetukset tai hallinnolliset määräykset, joita tämän direktiivin noudattaminen 1 päivästä heinäkuuta 1999 edellyttää. >EP:n äänestyksessä hyväksytty teksti> 1. Kuultuaan komissiota jäsenvaltioiden on ennen 31 päivää joulukuuta 1998 annettava ne lait, asetukset tai hallinnolliset määräykset, joita tämän direktiivin noudattaminen 31 päivästä joulukuuta 1999 edellyttää. (Tarkistus 4) 8 artiklan 3 kohta >Alkuperäinen teksti> 3. Jäsenvaltioiden on toimitettava tässä direktiivissä tarkoitetuista kysymyksistä antamansa keskeiset kansalliset säännökset sekä liitteen I ja liitteen II määräysten mukaisesti annetut rekisteröintitodistusmallit kirjallisina komissiolle. >EP:n äänestyksessä hyväksytty teksti> 3. Jäsenvaltioiden on toimitettava tässä direktiivissä tarkoitetuista kysymyksistä antamansa keskeiset kansalliset säännökset sekä liitteen I ja liitteen II määräysten mukaisesti annetut rekisteröintitodistusmallit kirjallisina komissiolle. Komissio puolestaan toimittaa jäsenvaltioille kaikki kansallisten hallintojen käyttämät rekisteröintitodistusmallit. (Tarkistus 5) Liite I, Osa I, Osio V, R2 a (uusi) >Alkuperäinen teksti> >EP:n äänestyksessä hyväksytty teksti> R2a - moottorin sarjanumero (Tarkistus 6) Liite I, Osa I, Osio VII a (uusi) >Alkuperäinen teksti> >EP:n äänestyksessä hyväksytty teksti> VIIa. Rekisteröintitodistuksen osassa I on oltava mahdollista antaa tietoja turvamerkinnöistä tai koodeista, joilla ehkäistään petoksia ja jotka on sijoitettu ajoneuvoon tai sen osiin. Lainsäädäntöpäätöslauselma, johon sisältyy Euroopan parlamentin lausunto ehdotuksesta neuvoston direktiiviksi moottoriajoneuvojen ja niiden perävaunujen rekisteröintiasiakirjoista (KOM(97)0248 - C4-0423/97 - 97/0150(SYN))(Yhteistoimintamenettely: ensimmäinen käsittely) Euroopan parlamentti, joka - ottaa huomioon komission ehdotuksen neuvostolle (KOM(97)0248 - 97/0150(SYN)) ((EYVL C 202, 2.7.1997, s. 13.)), - neuvoston kuultua sitä EY:n perustamissopimuksen 189 c artiklan mukaisesti (C4-0423/97), - ottaa huomioon työjärjestyksensä 58 artiklan, - ottaa huomioon liikenne- ja matkailuvaliokunnan mietinnön (A4-0190/98); 1. Hyväksyy komission ehdotuksen parlamentin tekemin tarkistuksin; 2. Pyytää neuvostoa sisällyttämään parlamentin tarkistukset yhteiseen kantaan, jonka se vahvistaa EY:n perustamissopimuksen 189 c artiklan a kohdan mukaisesti; 3. Pyytää tulla kuulluksi uudelleen, jos neuvosto aikoo tehdä huomattavia muutoksia komission ehdotukseen; 4. Kehottaa puhemiestään välittämään tämän lausunnon neuvostolle ja komissiolle.